הוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009, כנסת 20, פרוטוקול מספר 24, 2017-07-19 00:00

ניסן סלומינסקי: בוקר טוב.

ניסן סלומינסקי: אנחנו פותחים את הישיבה.

ניסן סלומינסקי: אנחנו משתדלים להתחיל בזמן.

ניסן סלומינסקי: את קיבלת הנחיה שלא נכנס לכאן רק מי שיש לו תעודה ביומטרית, נכון?

ניסן סלומינסקי: תראי, רצו להגיע הנה הרבה מאד אנשים, אבל מאחר שאני נתתי הוראה שרק מי שיש לו תעודה ביומטרית יכול להיכנס, אז כולם נשארו בחוץ.

יוליה מלינובסקי: היום יש הרבה דיונים בכנסת.

יוליה מלינובסקי: גם אני יצאתי מוועדה אחרת.

ניסן סלומינסקי: ברוכה הבאה.

ניסן סלומינסקי: אוקיי רבותי, אז אנחנו התכנסנו פה לדיון מהיר שהגישו חמישה חברי כנסת בנושא של המימוש, אחרי שהעברנו בלחץ גדול של המשרד את התקנות, גם את החוק וגם את התקנות והלחץ הגדול היה לפני הקיץ, הקיץ.

ניסן סלומינסקי: אנשים ייסעו, שלא יהיו פקקים, שלכולם יהיה ולכן העברנו את זה במהירות גדולה מאד, אז אנחנו רוצים לבדוק.

ניסן סלומינסקי: אנחנו עשינו סיור ועשו לנו הצגת תכלית יפה מאד ובאמת המקום שהיינו היה מכובד ויפה, ואם ככה זה בכל המקומות, אז יכול להיות הישיבה של היום אולי הייתה מתייתרת, אבל כנראה שזה לא כך בכל מקום.

ניסן סלומינסקי: כשאנחנו עשינו את הסיור עמדו בפנינו שתי אפשרויות.

ניסן סלומינסקי: אפשרות אחת לעשות ביקור פתע באחת הלשכות, בלי שאנחנו מודיעים ולראות את המציאות.

ניסן סלומינסקי: אפשרות שנייה להודיע ולתאם וכו'.

ניסן סלומינסקי: אנחנו החלטנו שבשלב הראשון לא נעשה ביקור פתע כוועדה, אלא נודיע, נתאם והשר תיאם וכו'.

ניסן סלומינסקי: באמת הייתה הצגת תכלית יפה, אבל כנראה שבהרבה מאד לשכות, לפחות ככה חברי הכנסת האחרים חושבים, שכנראה בלשכות אחרות זה לא כך ולאור זה ביקשו דיון מהיר ואני מחויב לעשות את זה, למרות שהעומס כאן גדול מאד בסוף המושב, אבל עשינו את זה.

ניסן סלומינסקי: אז אני אעביר את רשות הדיבור למבקשים.

ניסן סלומינסקי: חברת הכנסת יוליה מלינובסקי, בבקשה.

יוליה מלינובסקי: תודה.

יוליה מלינובסקי: הלחץ הפיזי המתון עשה את שלו.

יוליה מלינובסקי: הדיון הזה היה אמור להתקיים ביום שני - - -

ניסן סלומינסקי: היא התכוונה עלי לחץ מתון, לא עליכם.

ניסן סלומינסקי: עליכם זה לא יהיה מתון, עלי זה מתון.

ניסן סלומינסקי: אני אומר, אם מה שעשו לי זה נקרא מתון, אז-.

יוליה מלינובסקי: אתם יודעים, אני סיפרתי את זה ליושב הראש, אני נולדתי בברית המועצות לשעבר ושם אלוף זה היה מאד חשובה.

יוליה מלינובסקי: זאת אומרת במדינת ישראל אלוף זה כזה פחות חשוב, למרות שזה דרגה וזה, אבל - - -

ניסן סלומינסקי: אני מוחה בתוקף.

יוליה מלינובסקי: לא, אבל שם - - -

יוליה מלינובסקי: לא להסתכל על מה שקורה היום בתקשורת, אבל אלוף זה דרגה, זה אדם בכיר מאד.

יוליה מלינובסקי: אז שם אלופים היו כאלה חשובים ובדרך כלל אנשים קצת יותר בגיל ואם אלוף היה מגיע לבסיס צבאי, היו צובעים את הדשא בירוק, כדי שהדשא יהיה ירוק, אבל בוא נגיד ככה מזג האוויר היה לא משהו אז כדי להרשים צבעו את הדשא בירוק.

ניסן סלומינסקי: גם פה, גם פה.

יוליה מלינובסקי: מה שאני הרגשתי כשהיינו בסיור הזה בלשכה בבני ברק, שממש צבעו לנו דשא בירוק, ולצערי הרב לדעתנו המצב הוא לא כזה.

יוליה מלינובסקי: אנחנו היינו גם בסיור פתע, אני באופן אישי הייתי באחת הלשכות וראיתי את המצבים.

יוליה מלינובסקי: אזרחים רבים גם כן פונים אלינו ואני חייבת להגיד שבגלל שהדיון הזה זז משבוע הבא ליום הזה, פרסמתי קול קורא בפייסבוק בהתראה של 24 שעות.

יוליה מלינובסקי: חשבנו להתכונן, חשבנו לאסוף חומרים, אבל בגדול היינו לנו רק 24 שעות וקיבלנו המון תגובות מאנשים בדף הפייסבוק שלי.

יוליה מלינובסקי: תיכף היועץ שלי, ברשותך יושב הראש, יציג מצגת מאד קצרה על החומרים שאנחנו הוספנו.

יוליה מלינובסקי: אני מציעה לנו לא להקל ראש במה שקורה.

יוליה מלינובסקי: אני יודעת שמשרד הפנים מנסה להגיד שהכל גן עדן, אבל לא.

יוליה מלינובסקי: אנחנו כולנו יודעים את זה.

עמוס ארבל: לא, לא אומרים את זה.

ניסן סלומינסקי: אנחנו צריכים לזכור שגם בגן עדן, בנוסף לאישה שהייתה שם, שאולי זה דבר טוב, אבל היה גם הנחש שם בגן עדן.

ניסן סלומינסקי: זה לא פשוט.

מסעוד גנאים: היא לא מתכוונת בגן העדן שהיה, בגן העדן שיהיה.

קריאה: עם 70 בחורות.

ניסן סלומינסקי: רק 70 אצלכם זה הולך?

מסעוד גנאים: בואו לא ניכנס למספרים בדבר הזה.

מסעוד גנאים: 70, אז 70.

מסעוד גנאים: אלוהים יודע.

יוליה מלינובסקי: להוריד את הנושא מסדר היום.

יוליה מלינובסקי: אם אנחנו רוצים לטפל בבעיה ואזרחים רבים חווים את הבעיה ולכולנו ברור שקיימת בעיה, אנחנו קודם כל צריכים להודות שהיא קיימת, אחר אין על מה לדבר.

יוליה מלינובסקי: הטיפול מתחיל בזה שאנחנו יודעים שיש לנו בעיה.

יוליה מלינובסקי: אני חייבת - - -

ניסן סלומינסקי: להשקיע בראשון בחזרה בתשובה, הכרת החטא, אחר כך צריכים להתחרט, אחר כך צריכים לקבל לעתיד.

ניסן סלומינסקי: אלה שלושת השלבים לתשובה.

יוליה מלינובסקי: אני גם כן חייבת להגיד שהדבר הזה היה בכזה מהירות, רק חתולים נולדים בכזו מהירות.

יוליה מלינובסקי: על פי דרישות משרד הפנים, עבדנו על זה פה במהירות שיא והיה ברור לכולנו גם אז, שזו הייתה טעות לעשות את זה בתקופת התיירות, כאשר יש את שיא היציאה וכניסה לארץ של תיירים ושל אזרחי ישראל.

יוליה מלינובסקי: אבל זה כבר קרה ועכשיו צריך למצוא פתרונות.

יוליה מלינובסקי: אני גם כן חייבת להגיד, שלא יבינו אותי לא נכון, אין לי טענה וחצי טענה לאותם עובדים שעובדים בלשכות, כי הם בעצם קיבלו את זה כדבר מוגמר.

יוליה מלינובסקי: הם סובלים מזה.

יוליה מלינובסקי: כולם מתנפלים עליהם, הם בלחץ אטומי ממה שקורה.

יוליה מלינובסקי: אז הבעיה היא של ההנהגה, של ההנהלה של המשרד וגם העומד בראשו וגם של רשות האוכלוסין, שכנראה לא עשו הערכת מצב נכון ואנחנו נכנסנו לסיטואציה הקיימת.

יוליה מלינובסקי: ברשותך אדוני יושב הראש, כדי שאנחנו ניכנס לאווירה, אני אבקש מהיועץ שלי להציג.

ניסן סלומינסקי: ואם אני לא אתן רשות, זה לא יהיה?

ניסן סלומינסקי: הרי זה יהיה, אז מה את שואלת אותי רשות?

ניסן סלומינסקי: טוב.

יוליה מלינובסקי: אבל אני נימוסית.

ניסן סלומינסקי: אבל ארבע דקות.

יוליה מלינובסקי: כן, כן, זו מצגת מאד קצרה.

יוליה מלינובסקי: אביב, בבקשה.

ניסן סלומינסקי: רק תסבירו מאיפה זה ומה זה, כדי שנדע.

יוליה מלינובסקי: אביב אתמול ניסה לקבוע תור דרך אפליקציה.

יוליה מלינובסקי: אתמול התאריך היה 17 ביולי.

יוליה מלינובסקי: הוא ניסה לקבוע תור דרך האפליקציה והתור נקבע לו ל-13 באוגוסט.

יוליה מלינובסקי: זה בלשכה במודיעין והוא תושב מודיעין.

אוסאמה סעדי: זה גן עדן.

יוליה מלינובסקי: כן, בעוד חודש, אבל קח את החשבון שלהנפיק תעודה זה לוקח 3 שבועות, כי אז - - -

אוסאמה סעדי: יש כאלה שנתנו להם בספטמבר, זה בסדר.

יוליה מלינובסקי: חייבים לשים לב שהוא תושב מודיעין ולפי הלשכה במודיעין זה רק לתושבי העיר בלבד.

יוליה מלינובסקי: זאת אומרת אני גרה במקום אחר ואיך שהוא במודיעין פקק או פקוק, אין לי אפשרות להגיע למודיעין, שם זה בפירוש כתוב שזה רק לתושבי העיר בלבד.

יוליה מלינובסקי: זה המצב.

יוליה מלינובסקי: כן אביב, הלאה.

יוליה מלינובסקי: מוצגת מצגת

אוסאמה סעדי: חשבתי שראיתי הכל על מדינת ישראל, אבל היא מפתיעה מחדש.

אוסאמה סעדי: עברתי עכשיו ליד משרד הפנים בפלורנטין וראיתי אנשים עומדים בתור.

אוסאמה סעדי: שאלתי מה עושים שם בשעה כזאת, אז אמרו שהם באו לתפוס מקום בתור, שיפתח מחר בשבע בבוקר, בגלל שהם לא - - -

קריאה: אבל זה מבקשי מקלט, חברים, זה לא אזרחים ישראלים.

אוסאמה סעדי: זה בשעה תשע בערב.

אוסאמה סעדי: מה זה משנה?

אוסאמה סעדי: הם גם רוצים את השירות.

יוליה מלינובסקי: הנה, זו התופעה שאני דיברתי אתכם כשהיינו בלשכה בבני ברק.

יוליה מלינובסקי: בגלל המצוקה.

יוליה מלינובסקי: כל מצוקה מביאה את זה.

יוליה מלינובסקי: כשיש מוצר שהוא חסר, אנשים מתחילים לחפש פתרונות.

יוליה מלינובסקי: הנה, פונה במצוקה לחברי, מישהו במשרד הפנים יכול לעזור לי?

יוליה מלינובסקי: האם מישהו מקושר?

יוליה מלינובסקי: זאת אומרת אנחנו פותחים פה תופעה של מאכרים, של חבר מביא חבר, זה מכיר את זה.

אוסאמה סעדי: קשרים.

יוליה מלינובסקי: וזה קורה.

יוליה מלינובסקי: אני אומרת דבר פשוט, ברגע שיהיה חסר נייר בשירותים, אז תהיה הסתערות על נייר שירותים.

יוליה מלינובסקי: זה אנחנו גם כן חווינו שאני הייתי בברית המועצות.

אוסאמה סעדי: אז זהו, קישרתי את זה.

יוליה מלינובסקי: לא, לא, זה בדיוק ככה.

אוסאמה סעדי: שם זה נייר טואלט.

יוליה מלינובסקי: כן, אבל ככה זה כל דבר.

יוליה מלינובסקי: דרכון זה דבר בסיסי, שכל אזרח יש לו זכות לקבל אותו.

יוליה מלינובסקי: ברגע שאנחנו מקשים או יוצרים מצב מצוקה - - -

ניסן סלומינסקי: רגע, מה זה?

אוסאמה סעדי: זה בירושלים?

קריאה: זה בכפר סבא.

קריאה: יש שם 30 כסאות לשבת בפנים.

יוליה מלינובסקי: כן, זה כפר סבא.

יוליה מלינובסקי: איך משרד הפנים פוגע בענף התיירות?

יוליה מלינובסקי: מוציא חוק - - -

אוסאמה סעדי: "מוציא חוק שבועיים לפני החופשה הגדולה שבו הוא אומר שמי שרוצה להוציא דרכון חייב לקבוע תור.

אוסאמה סעדי: קובעים לנו תור לסוף יולי.

אוסאמה סעדי: חלם זה כאן".

יוליה מלינובסקי: כן.

יוליה מלינובסקי: "משרד הפנים אינו עונה, מישהו הצליח לקבוע תור, להוציא דרכון"?

מסעוד גנאים: הגיע משרד הפנים.

ניסן סלומינסקי: רק שנייה, לא.

ניסן סלומינסקי: אנחנו לא יודעים אם הוא ממשרד הפנים.

ניסן סלומינסקי: יואב, לאור מה שמתפרסם אנחנו לא יודעים אם הוא שייך לאלה של משרד הפנים או למורדים.

ניסן סלומינסקי: אולי למורדים.

אוסאמה סעדי: למה אתה חושב שזרקתי את זה?

ניסן סלומינסקי: אולי למורדים.

ניסן סלומינסקי: אי אפשר לדעת.

אוסאמה סעדי: רציתי לשמוע תגובה, שהשר יידע.

ניסן סלומינסקי: בסדר.

ניסן סלומינסקי: יש מרד.

יוליה מלינובסקי: ממלאים טופס באתר ואף אחד לא עונה.

אוסאמה סעדי: אתה לא מכיר?

אוסאמה סעדי: הוא אומר שיש מרד.

יוליה מלינובסקי: הדיון יותר מדי חשוב לא בשבילנו.

יוליה מלינובסקי: סליחה - - - ממלאים טופס, ואני מדגישה, זה הכל נשלח ב-24 השעות האחרונות.

יוליה מלינובסקי: ממלאים טופס באתר ואף אחד לא חוזר למעלה משבועיים.

יוליה מלינובסקי: "קובע תור באתר, אך הדבר לא אפשרי בגלל שאף אחד לא חוזר אלינו כדי לקבוע תור.

יוליה מלינובסקי: ממלאים טופס באתר וכלום לא קורה עם זה".

יוליה מלינובסקי: זה גם עוד פוסט אחד בפייסבוק על נושא שמבקשים פרוטקציה ומחפשים דרך הפייסבוק את - - -

אוסאמה סעדי: "- - - מי שעובדת במשרד הפנים ומכירה אנשים שעובדים במשרד הפנים שיכולים להשיג לי פגישה לחדש דרכון".

יוליה מלינובסקי: כן.

יוליה מלינובסקי: הגענו למצב של ברית המועצות לשעבר, שהכל דרך פרוטקשן כזה.

יוליה מלינובסקי: אז הלאה.

יוליה מלינובסקי: "מתקדמים לשירות ביומטרי", סליחה, זה מישהו כותב מכפר סבא, "מתקדמים לשירות ביומטרי, תור 200 מטרים, שלוש שעות".

יוליה מלינובסקי: תקרא.

אוסאמה סעדי: "שלושה שבועות לא עונים לזימון תור, אז לכאן אני עוזב".

אוסאמה סעדי: "מישהו כנראה מרוויח מזה וזה לא הציבור".

אוסאמה סעדי: "ניהול כושל של משרד הפנים.

אוסאמה סעדי: כל השגיאות האפשריות בתקופה הכי לא נכונה בשנה בשילוב חוסר היערכות לזימון תור במייל שלא חוזרים אלי".

מסעוד גנאים: היית צריכה להביא גם דוגמאות ותמונות מהאזורים שיש בהם אזרחים ערביים, אם זה בצפון ואם זה עם הילדים.

יוליה מלינובסקי: "חברים יקרים, צריך את העזרה שלכם, כי אני מנסה לחדש את הדרכון לבתי הקטנה והיום יש חוק חדש במשרד הפנים שמנסים - - -

אוסאמה סעדי: "שמנסים להתיש אותך בהמתנה מעל כחודש, הזוי ביותר, כדי לקבל דרכון חדש, כשהאופציה השנייה היא להגיע ל - - - ושם לשלם 850 שקלים".

אוסאמה סעדי: למרות שהורדנו את זה.

יוליה מלינובסקי: ושם לשלם, כן.

יוליה מלינובסקי: נכון.

ניסן סלומינסקי: יש לה ארבע דקות.

יוליה מלינובסקי: זה מה שיש.

יוליה מלינובסקי: זה מה שאנשים שולחים.

ניסן סלומינסקי: רבותי, גם אנשי הממלכה, אם ירצו לדבר, אז תבקשו וניתן, אבל צריכים לבקש.

יוליה מלינובסקי: "אין מצב להגיע ככה סתם, צריך לשלוח מייל ולקבוע תור.

יוליה מלינובסקי: עשינו, קיבלנו, הוצאנו דרכון לקטין, התחייבנו על 10 ימי עבודה, עבדנו 15, מגיעים למשרד לקבל תשובה שנשלחת, בגלל הביומטרי אי אפשר להוציא".

יוליה מלינובסקי: כן, זה באותה רוח, זה המצב שהיה שם.

אוסאמה סעדי: אפילו אני לא יכול לכתוב את זה.

ניסן סלומינסקי: לא חשוב, תראה רק את התמונות.

יוליה מלינובסקי: הייתה שם עוד תמונה.

יוליה מלינובסקי: "כבר למעלה משלושה שבועות מנסה להשיג תור לחידוש", רק תור הם לא מצליחים להשיג.

יוליה מלינובסקי: "שנתיים ורבע בטלפון לאותו מוקד שירות", שגם אז אנחנו ניסינו להתקשר ואף אחד לא עונה.

יוליה מלינובסקי: הנה, בן אדם עשה צילום מסך, שעתיים, 11 דקות ו-59 שניות.

יוליה מלינובסקי: היה עוד פוסט, "לסבתא שלי נגנבה תעודת הזהות לפני שבועיים", שזו עוד דרך.

יוליה מלינובסקי: זה לא רק דרכונים, זה גם כן תעודות זהות.

יוליה מלינובסקי: טוב שיש לה נכד.

יוליה מלינובסקי: "מאז אני מנסה להתקשר למוקד לקבוע תור ואין בכלל מענה, אפילו אין צליל של חיוג.

יוליה מלינובסקי: ניסיתי לקבוע תור דרך האתר ועדיין אף אחד לא חוזר אלי.

יוליה מלינובסקי: שלחתי מיילים נוספים ועדיין אין תשובה.

יוליה מלינובסקי: מקווה שאפשר יהיה לעשות משהו".

יוליה מלינובסקי: הבעיה היא שגם אם אנחנו אנשים צעירים, יכולים לשלוח מיילים דרך אפליקציה, אז אותה סבתא אין לה בכלל סיכוי בחיים, אם הנכד שלא לא יטפל בה.

יוליה מלינובסקי: זאת אומרת זה המצב.

יוליה מלינובסקי: יאללה, בוא תדלג, כי זה על תורים.

יוליה מלינובסקי: יש קצת סרטונים.

ניסן סלומינסקי: זה התור?

קריאה: זה בלשכה בכפר סבא.

קריאה: מוצג סרטון

יוליה מלינובסקי: הסרטון הבא הוא מנתניה.

יוליה מלינובסקי: מוצג סרטון.

יוליה מלינובסקי: אמרו לנו שאם אתה בא כמזדמן, לא קבעת תור, אתה עדיין תוכל להיכנס ולחכות, שזה איך שהוא בסדר.

יוליה מלינובסקי: אבל מתברר שזה עדיין לא המצב וגם מה שאני חוויתי, אני לא מעלה את זה פה.

יוליה מלינובסקי: ממה שאני בדקתי אין מצב כזה, אם אתה לא קבעת תור, אין לך סיכוי להיכנס.

יוליה מלינובסקי: זה לפי מה שראינו.

יוליה מלינובסקי: זהו, זה המצב אדוני יושב הראש.

יוליה מלינובסקי: אני חושבת שאנחנו פה צריכים לצאת מהדיון הזה, רגע, יש עוד משהו?

יוליה מלינובסקי: מוצג סרטון

יוליה מלינובסקי: כן, שולחים אנשים לשלם 850 שקלים.

יוליה מלינובסקי: ואותו עובד הוא מסכן, אני מרחמת עליו, כי הוא צריך לקבל את הבום הזה לפרצוף שלו, למרות שהוא לא אשם בזה.

יוליה מלינובסקי: אני חושבת, אדוני יושב הראש, שמטרת הוועדה זה לא רק עכשיו לדבר ולהעלות את הבעיה.

יוליה מלינובסקי: אנחנו גם כן צריכים היום לנסות בעזרתך ובעזרת אנשי משרד הפנים, לצאת עם פתרונות.

יוליה מלינובסקי: אולי לפתוח יותר לשכות, למצוא אולי תעודות מעבר, משהו יותר זמין.

יוליה מלינובסקי: יש פה גם כן פגיעה בתדמית מדינת ישראל.

יוליה מלינובסקי: אני יודעת שיש פה נציג ממשרד התיירות.

יוליה מלינובסקי: תראה את התייר הזה שבא למדינת ישראל ומקבל את הבום הזה לפרצוף בעמדות הכניסה והיציאה וזה עומס בלתי נורמאלי.

יוליה מלינובסקי: זה לא מודרני, זה לא מתאים, זה לא מדינת ישראל.

יוליה מלינובסקי: זה איזה שהוא עולם שלישי, אפילו רביעי.

יוליה מלינובסקי: אז המטרה שלי היום לנסות לצאת מהדיון הזה עם איזה שהם דברים אופרטיביים, שגם כן יחלחלו שלח ויעזרו למדינת ישראל.

יוליה מלינובסקי: הטענה שאזרחי מדינת ישראל נרדמים בשמירה ולא עושים את זה בזמן, זו לדעתי טענה פסולה, כי הם לא חייבים לנו שום דבר.

יוליה מלינובסקי: אנחנו חייבים להם.

יוליה מלינובסקי: אזרח יודע שמגיע לו שירות, הוא צריך לבוא ולקבל מתי שהוא רוצה, מתי שנוח לו.

יוליה מלינובסקי: וגם את הפרקטיקה הזאת, שרק מי שזימן תור יכול להיכנס, זו פרקטיקה פסולה, כי יש לנו דוברי ערבית, דוברי רוסית, עולים חדשים, אנשים מבוגרים שאולי לא מסוגלים לעשות את זה, ולכן זה משהו שמקשה ולדעתי מקשה מדי.

יוליה מלינובסקי: תודה רבה.

ניסן סלומינסקי: תודה.

ניסן סלומינסקי: חבר הכנסת מסעוד גנאים, בבקשה.

מסעוד גנאים: תודה אדוני יושב הראש.

מסעוד גנאים: אני מודה לחברתי יוליה על העלאת הנושא החשוב הזה.

מסעוד גנאים: אנחנו מזמן, אולי לפני כחודש העלינו את הזעקה הזו בפני שר הפנים, בפני סגן שר הפנים, מאחר שהגיעו אלינו הרבה תלונות מאזרחים, אם זה בגלל הסבל בלשכות הפנים, במשרד הפנים, אם זה בעכו, אם זה בעפולה, אם זה בכל המקומות.

מסעוד גנאים: אחד זה בגלל עונת התיירות, שנית זה הקושי והתור הגדול לקבוע גם מועד.

מסעוד גנאים: הביאו כאן דוגמא לחודש, יש כאלה שיותר אפילו, קבוע להם יותר מחודש כדי לחדש את הדרכון שלהם.

מסעוד גנאים: הדבר הזה גורם לסבל.

מסעוד גנאים: אנחנו ביקשנו ממשרד הפנים להביא אלטרנטיבות או פתרונות, משום שלא מתקבל על הדעת נשים, ילדים, לפעמים תינוקות, שלהורים שלהם יש תכניות לנסוע לחו"ל והם תקועים בגלל התור הארוך הזה ובגלל אי התפקוד, לכן צריך למצוא פתרון.

מסעוד גנאים: הגיעה אלי גם תלונה, כי בסוף הצפיפות והמתח גם גורמים לאי נעימות, להתנהגות לא ראויה מצד הפקידים.

מסעוד גנאים: למשל בסניף עפולה, אזרחים התלוננו והם גם שלחו מכתבים למבקר המדינה ולנציב תלונות הציבור על התנהגות לא הולמת של הפקידים שם, שהגיעה עד כדי קללות, עד כדי דחיפות של האזרחים, וזה בגלל הצפיפות והמתח.

מסעוד גנאים: לכן אני חושב שעל משרד הפנים וגם אנחנו, אם אנחנו יכולים לעזור, אנחנו גם רוצים לעזור כדי להקל על האנשים ועל האזרחים, אם זה בלפתוח לשכות חדשות או בכך שלא לקרוא לאזרחים בשעת השיא הזו של התיירות, לבוא ולחדש את הדרכונים שלהם.

מסעוד גנאים: אני אומר לכם, הרבה אנשים מעדיפים לעשות את זה בשדה התעופה, משום שהם לא רוצים לשבש את התכניות שלהם.

מסעוד גנאים: אנשים כבר קבעו תורים לחו"ל, לתורכיה וכו', והם חשבו שתוך שבועיים, שלושה שבועות, זהו, הדרכונים יחודשו.

מסעוד גנאים: אבל עדיין לא חודשו הדרכונים שלהם, לכן הם מעדיפים לשלם.

מסעוד גנאים: אני יודע.

מסעוד גנאים: היה 850 שקלים.

מסעוד גנאים: לא יודע כמה עכשיו.

מסעוד גנאים: אז אני מקווה לשמוע פתרונות, וכפי שאמרתי, אנחנו לצד שלכם כדי למצוא את הפתרונות האלה.

ניסן סלומינסקי: טוב, תודה.

ניסן סלומינסקי: אוסאמה, ידידי.

אוסאמה סעדי: כן, אדוני יושב הראש, באמת תודה לחברים שהעלו את הנושא הזה, יוליה וגם חברי טלב אבו עראר.

אוסאמה סעדי: אנחנו גם העלינו את זה הרבה פעמים במסגרת של נאומי דקה וגם במסגרת של פניות למשרד הפנים.

אוסאמה סעדי: אני חושב שהטעות הבסיסית הייתה שמשרד הפנים קבע – ואנחנו בכלל התנגדנו, אדוני יושב הראש, כזכור לך, לכל החוק הזה – אבל אלה שתמכו בחוק הזה וקידמו את זה, ובמיוחד משרד הפנים, כנראה שטעו בשיקול הדעת בדבר תאריך התחילה, שקבעו את זה באחד ביוני.

אוסאמה סעדי: אני חושב שזו הייתה הטעות הבסיסית.

אוסאמה סעדי: הוא צריכים להגיד אחד בספטמבר.

אוסאמה סעדי: מה הבהילות?

אוסאמה סעדי: למה באחד ביוני?

אוסאמה סעדי: מה, אם היו עושים את זה באחד בספטמבר, באחד לאוקטובר, אחרי עונת השיא, אני חושב שלא היינו מגיעים לתמונות הנוראיות האלה.

אוסאמה סעדי: זה מזכיר לי, יוליה, כל התורים האלה, את המצב בלשכת הפנים במזרח ירושלים.

אוסאמה סעדי: זה היה שנים וכל הזמן התרענו ועד עכשיו, כל יום תלכי, כל יום, כל יום, לא רק בחודשים יולי אוגוסט, גם בחודשים האחרים, זה המצב, אדוני יושב הראש, שהאנשים מחכים ארבע שעות, חמש שעות וזה מצב באמת בלתי נסבל.

אוסאמה סעדי: נכון שמשרד הפנים עושה את כל מה שהוא יכול, הפקידים, המנהלים, אבל באמת, הם לא יכולים להספיק.

אוסאמה סעדי: כאשר יש כמות כזאת וגם יש הגבלה מבחינת כמות הוצאת הדרכונים.

אוסאמה סעדי: זה לא שהם מוגבלים ביום אחד כמה הם יכולים להנפיק דרכונים ביומטריים, ולכן באמת אני אישית מוצף בבקשות, בפניות מאזרחים ומתושבים, שהם רוצים לנסוע לחו"ל, שיש להם נסיעות דחופות.

אוסאמה סעדי: אתמול קיבלתי פנייה ממשפחה מטייבה, שביקשה לקבוע תור ונתנו לה ל-3 בספטמבר, כשהיא רוצה לנסוע באוגוסט.

אוסאמה סעדי: נתנו לה תור ל-3 בספטמבר, אז מתי היא תקבל את זה?

אוסאמה סעדי: זה כבר מאוחר.

אוסאמה סעדי: אז זה מה שקורה, שאנחנו מתחילים להציף את משרד הפנים בבקשות שהם עוזרים, אבל אנחנו לא נספיק.

אוסאמה סעדי: זה לא פתרון.

אוסאמה סעדי: זה לא פתרון.

אוסאמה סעדי: נכון שאנחנו בקשר, אני אישית בקשר רצוף עם משרד הפנים, עם רשות האוכלוסין.

אוסאמה סעדי: יושבים פה הנציגים אמנון ונאיף, שבאמת עושים מאמצים אדירים גם לפתוח לשכות, שזה הפתרון - - -

יוליה מלינובסקי: לא, יש עוד פתרונות.

ניסן סלומינסקי: עוד מעט נגיע לזה.

אוסאמה סעדי: הפתרון לפתוח לשכות חדשות, כי באמת המצב הוא קטסטרופאלי וכנראה שבמגזר הערבי ובחברה הערבית, חברי מסעוד גנאים, שאנחנו כבר בקרוב נבשר על פתיחת לשכה חדשה - - -

מסעוד גנאים: כן, כל הלילה הם מבשרים.

אוסאמה סעדי: מבשרים, מבשרים שבסכנין וגם בטייבה, זה שתי לשכות חדשות, אדוני יושב הראש.

אוסאמה סעדי: פעם ראשונה שפותחים.

ניסן סלומינסקי: מתי?

אוסאמה סעדי: אמרו בקרוב, בחודש הזה או בחודש הבא.

אוסאמה סעדי: בסכנין אנחנו מחכים ששר הפנים יבוא ויגזור את הסרט.

אוסאמה סעדי: בסכנין ובטייבה זה כבר ממש על האש, זה מתבשל כבר המון זמן ואני וחברי מסעוד עבדנו על הלשכה הזאת בסכנין ואני עבדתי עם חבר הכנסת טיבי, חברי, בעניין של טייבה והיינו אצל ראש העיר וזה באמת מתקדם.

אוסאמה סעדי: לעניין הפתרון המיידי, השאלה אם אפשר עכשיו, אני יודע שאי אפשר לתגבר עכשיו כוח אדם, כי זה נראה לי שזה לא הפתרון שלהם.

אוסאמה סעדי: אדוני יושב הראש, אם לא נקבל החלטה של הנפקת דרכונים, אפילו לא ביומטריים לתקופה הזאת, זמניים אפילו לשנה, על מנת להדביק את הקצב.

אוסאמה סעדי: אני לא יודע אם יש לנציגי משרד הפנים פתרונות לדבר הזה, אבל זה מצב בלתי נסבל, באמת.

ניסן סלומינסקי: תודה רבה לך אדוני.

ניסן סלומינסקי: אני אתן לכם לדבר.

ניסן סלומינסקי: רק חברי, יואב, אתה רוצה לדבר כמתלונן או כמשיב?

יואב בן צור: לא, אני רוצה להגיד שעובדי משרד הפנים ככללם, מהשר ועד אחרון הפקידים, עובדים יומם ולילה ומנסים לשרת את הציבור בכל כוחם.

אוסאמה סעדי: אמרנו את זה.

יואב בן צור: בסדר.

יואב בן צור: אני יכול להוסיף?

אוסאמה סעדי: עכשיו תוסיף.

אוסאמה סעדי: זה לא - - -

יואב בן צור: זה לא בבחינת כל המוסיף גורע.

אוסאמה סעדי: כשזה בא מאיתנו, כשאנחנו מדברים על שר הפנים, משבחים אותו, זה יותר טוב ויותר אמין.

יואב בן צור: אני לא שיבחתי את שר הפנים, שיבחתי עכשיו את עובדי משרד הפנים.

יואב בן צור: וכמובן שבכל מקום שיש עובדים טובים, אז תמיד המנהל הוא אחראי, כמו שהוא אחראי על הדברים הלא טובים.

אוסאמה סעדי: נכון.

יואב בן צור: בכל מקרה, אני חושה שהם עושים עבודה נהדרת.

יואב בן צור: אני חושב שהם כבר קיבלו את התקנים הנוספים שהם אמורים לקבל כדי לייעל את העבודה, כדי להוסיף ואני מקווה שבעזרת השם זה יבוא על פתרונו וכולם יצאו לחוץ לארץ בזמן.

ניסן סלומינסקי: טוב.

ניסן סלומינסקי: איך אתם רוצים לחלק אצלכם את התשובות?

ניסן סלומינסקי: אתה תענה בשם כל האגף הזה?

אמנון שמואלי: כן.

ניסן סלומינסקי: טוב.

ניסן סלומינסקי: אז רק תגיד את שמך לפרוטוקול.

אמנון שמואלי: אמנון שמואלי, ממתין למנכ"ל הנכנס.

אוסאמה סעדי: הוא עוד לא נכנס?

אמנון שמואלי: עוד לא נכנס.

אמנון שמואלי: טוב, קודם כל בפתח הדברים ראוי שאני אדגיש ושזה יישמע פעם נוספת.

אמנון שמואלי: לא זכור לי עובדים שנרתמו למשימה יותר מהעובדים שלנו.

אמנון שמואלי: הם עובדים שעות על גבי שעות.

אמנון שמואלי: זה סוג של עבודה סיזיפית, מתישה, והנתונים מראים עובדות קצת שונות.

אמנון שמואלי: אני לא מתכחש לתמונות האלה.

אמנון שמואלי: אנחנו מכירים אותן.

אמנון שמואלי: ביקרנו עשרות פעמים באתרים האלה, שהם בעייתיים ואנחנו כבר מזהים את הבעיה.

אמנון שמואלי: אגב, היינו אמורים לעלות עם טייבה למעלה.

אמנון שמואלי: במאי היינו אמורים להיות עם טייבה למעלה, לא הייתם רואים את המראות האלה בכפר סבא.

אמנון שמואלי: בכפר סבא יש 30 כיסאות - - -

אוסאמה סעדי: גם בסכנין.

אמנון שמואלי: גם בסכנין.

אמנון שמואלי: אז בפתח הדברים זה העובדים שלנו.

אמנון שמואלי: עכשיו בואו נלך לעובדות.

אמנון שמואלי: מהאחד ביוני עד היום הנפקנו 184,036 דרכונים.

אמנון שמואלי: 180,000 דרכונים, רבותי.

אמנון שמואלי: עד סוף החודש ננפיק עוד 50,000.

אמנון שמואלי: הקצב שלנו הוא קצב טוב.

אמנון שמואלי: אנחנו מקבלים חלק מהאנשים בשעות שלא אמורים לקבל.

אמנון שמואלי: העובדים הסכימו באופן חריג, למרות שלא תוגמלו, לפתוח גם בימים אחרים ולהישאר בחלק מהימים, אני מדבר כבר על שלושה ימים, שעובדים מהשעה שבע בבוקר עד השעה שבע בערב.

אמנון שמואלי: 12 שעות.

אמנון שמואלי: האפקטיביות פה היא גם יורדת.

אמנון שמואלי: אז זה לגבי זה.

אמנון שמואלי: תנו לי, אחרי זה הם יהיו שאלות, אני אענה על הכל.

אמנון שמואלי: במקביל הנפקנו עוד 105,000 תעודות זהות ביומטריות.

אמנון שמואלי: היינו אמורים לעלות עם האפליקציה של זימון תורים ב-20 במרס.

אמנון שמואלי: לא עלינו מסיבות טכניות ואבטחת מידע.

אמנון שמואלי: אנחנו כרגע כל יום מעלים שתי לשכות ומה שאתה רואים בזימון תורים, שאנחנו רואים שהם מזמנים תור, הרעיון הוא שגם מזמני התור – גם הזמינים וגם המזדמנים – יגיעו.

אמנון שמואלי: פתחנו לשכה בנתב"ג, ובלשכה בנתב"ג, בגלל שאף אחד לא אמר, אז סימן שהציבור לא יודע.

אמנון שמואלי: מי שמגיע אלינו למענה הקולי אומרים לו, אם אתה - - -

יוליה מלינובסקי: שעתיים וחצי.

ניסן סלומינסקי: רגע יוליה, שנייה.

ניסן סלומינסקי: תני לו ואחר כך תהיה לך שוב זכות דיבור.

אמנון שמואלי: אני אענה לך גם על זה.

אמנון שמואלי: כשכל מי שטס בשבועיים או בשלושה שבועות הקרובים מגיע לנתב"ג, אמור לזמן תור.

אמנון שמואלי: אנחנו לא רוצים שהוא יעשה דרכון לא ביומטרי, כי החוק מחייב ביומטרי.

אמנון שמואלי: הוא יזמן תור, הוא מגיע לנתב"ג, מנפיקים לו דרכון זמני בעלות של לשכה.

אמנון שמואלי: אוקיי?

אמנון שמואלי: כל יום מגיעים 500 איש.

אמנון שמואלי: זה בכפוף ל - - -

אוסאמה סעדי: דרכון זמני לחצי שנה?

אמנון שמואלי: לשנה.

אמנון שמואלי: כל הדרכונים הזמניים הם לשנה.

אמנון שמואלי: זה בכפוף להצגת כרטיס טיסה.

אמנון שמואלי: למה אין תורים?

אמנון שמואלי: חלק מהאנשים הזמינו לכל הלשכות.

אמנון שמואלי: אנחנו עדיין לא התגברנו, מזמינים בכל הלשכות, הם יוצרים לנו עומס מדומה.

אמנון שמואלי: אתמול בשעה שמונה ורבע הגעתי ללשכה ברמלה.

אמנון שמואלי: בשמונה ורבע כולם היו בפנים, המזדמנים והמוזמנים.

אמנון שמואלי: משם נסעתי לרחובות.

אמנון שמואלי: כל המוזמנים והמזדמנים נכנסו פנימה.

אמנון שמואלי: כולם קיבלו שירות.

אמנון שמואלי: יש לנו בעיות נקודתיות בחלק מן המקומות, כמו רמת גן, שהיא לשכה קטנה.

אמנון שמואלי: הכל גולש או לבני ברק או לתל אביב.

אמנון שמואלי: כלומר כל מי שמגיע ומציג שהוא אכן טס, לא מישהו שטס בנובמבר-דצמבר, נותנים לו מענה ואנחנו רואים את זה בנתונים.

אמנון שמואלי: אז אני לא יכול להגיש שלא חל שיפור.

אמנון שמואלי: חל שיפור.

אמנון שמואלי: במקביל, את מרכז המידע עשינו לזימון תורים האוט-סורסינג.

אמנון שמואלי: מי שמע ההסתדרות נרתמת לעשות האוט-סורסינג לזימון תורים?

אמנון שמואלי: הבעיה עכשיו היא טכנית.

אמנון שמואלי: הבעיה, אם מגיעים מעל 180 שיחות בו זמנית, אתם מקבלים את מה שאתם מקבלים או שאתם מקבלים רחש.

אמנון שמואלי: גם זה מטופל.

אמנון שמואלי: מאחר שאנחנו נמצאים במדינה מתוקנת אנחנו לא יכולים סתם לרכוש.

אמנון שמואלי: מגישים בקשה מסודרת.

אמנון שמואלי: נקווה שבימים הקרובים גם זה ייפתר.

אמנון שמואלי: היום מי שעושה לנו את זימון התורים זו חברה חיצונית, שמתוגברת בעובדים שלנו, על מנת לתת מידע לאוכלוסיות שלא מסוגלות להיכנס לאפליקציה.

אמנון שמואלי: יש כאלה אוכלוסיות מבוגרים, חרדים ובני מיעוטים שאי להם נגישות, למרות שמרביתם נכנסים לקטגוריה הזאת.

אמנון שמואלי: אז אני יכול להגיד שחל שיפור ניכר גם מבחינת יכולות ההנפקה שלנו, גם הירתמות העובדים וגם לתת מענה.

אמנון שמואלי: בחלק מהמקומות, אמרתי, יש לנו נקודתית.

אמנון שמואלי: חלק מהמנהלים נקראו, קיבלו תדרוך איך להתגבר על המכשול.

אמנון שמואלי: אין ספק שכרגע, בנתונים שאנחנו רואים, אנחנו נצטרך בשנה הבאה להיערך בצורה שונה.

אמנון שמואלי: אם אנחנו מזהים באזור הצפון, באזור נצרת-עפולה, היכולת של הלשכות שלנו לספוג את כמות המבקשים היא כנראה לא מספיק גדולה, אבל בגלל זה אנחנו פותחים לשכה אזורית בטבריה.

אמנון שמואלי: אתם יודעים מה זה לפתוח לשכה אזורית?

אמנון שמואלי: זה את הדיור הממשלתי, שיבוא, יאשר, יעשה.

אמנון שמואלי: זה לוקח זמן.

אמנון שמואלי: אנחנו במקביל מגייסים כוח אדם.

אמנון שמואלי: הבעיה היא כבר לא כוח אדם, הבעיה היא של היכולות של אותה לשכה לתת מענה.

אמנון שמואלי: זה לגבי הנתונים לגבי מה שהיה קורה עד היום.

אמנון שמואלי: אני אומר עוד פעם, אנחנו חמש וחצי ממוצע ליום, - - - באפליקציה.

אמנון שמואלי: אם אתם מסתכלים ביחס לשנה שעברה, אז אנחנו רואים שאנחנו מתחילת השנה עד היום הנפקנו מעל 13% יותר משנה שעברה.

אמנון שמואלי: זה לא שרשות האוכלוסין לא נערכה.

אמנון שמואלי: היא נערכה.

אמנון שמואלי: חברים, הביקוש הוא פשוט מטורף.

אמנון שמואלי: אני לא יודע מה קרה.

אמנון שמואלי: הביקוש הוא לא סביר אפילו לעונה.

אמנון שמואלי: כל הפרסומים, כל מה שאנחנו עושים, זה ביקוש לא סביר.

אמנון שמואלי: עכשיו, גם הדיון הזה כרגע תורם לפאניקה.

אמנון שמואלי: אני בעד הדיון, אבל זה תורם.

אמנון שמואלי: כי אנשים שומעים שיש פאניקה, בשיטה של העדר - כולם רצים.

אמנון שמואלי: חברים, צריך לתת איזה שהוא מסר של הרגעה, שלא כך פני הדברים.

אמנון שמואלי: עובדתית, תראו לי בן אדם שלא טס.

אמנון שמואלי: אנחנו פתחנו בנתב"ג 10 עמדות לקבל את כל אלה שצריכים לטוס.

אמנון שמואלי: הורדנו את האגרות.

אמנון שמואלי: מה לא עשינו כדי להתגבר.

אמנון שמואלי: ואני לא מכיר בן אדם אחד שלא טס.

אמנון שמואלי: אני יכול להגיד לפי התשאולים שאני מבצע שם, אנשים החליטו לטוס בדקה ה-90.

אמנון שמואלי: בעידן הביומטרי, בן אדם לא יכול לטוס מעכשיו לעכשיו, אם אין ברשותו דרכון תקף.

אמנון שמואלי: מה לעשות, זה בכל העולם.

אמנון שמואלי: אני לא מכיר היום צרפתי שמחליט לטוס מהיום להיום והוא יכול לטוס.

אמנון שמואלי: לא מכיר דבר כזה.

אמנון שמואלי: לא מכיר.

אמנון שמואלי: אני גם לא מכיר בארצות הברית.

אמנון שמואלי: זה בין חודש לשלושה חודשים.

יוליה מלינובסקי: תחליף את העם.

יוליה מלינובסקי: כנראה שהעם - - -

ניסן סלומינסקי: יוליה, יוליה.

אמנון שמואלי: לא, חלילה.

אמנון שמואלי: אני לא ביקשתי להחליף את העם.

אמנון שמואלי: אני אירתם לתת את המענה לעם בכל דרך, אוקיי?

אמנון שמואלי: וזה מה שאנחנו עושים.

אמנון שמואלי: אתם לא יכולים להגיד שלא.

אמנון שמואלי: גם העובדים, גם אנחנו, ההנהלה, כולנו נרתמנו.

אמנון שמואלי: חברים, רק עוד הערת ביניים.

אמנון שמואלי: גם המתקפות על השר שלנו, השר שלנו הוא שר של שירות.

אמנון שמואלי: כל פעם הוא מנחה אותנו – רבותי, אני רוצה שיפורים בשירות ואתם עד סוף השנה תראו את המהפכה האמיתית.

אמנון שמואלי: אתם תראו מהפכה.

אמנון שמואלי: אנחנו הוצאנו כמעט את כל הדברים שלא מצליחים להגיע ללשכה, הוצאנו אותם החוצה.

אמנון שמואלי: אתם תקבלו אותם בסופר-פארם, בקניונים, תקבלו אותם במקומות אחרים, לטפל רק בביומטרי.

אמנון שמואלי: ובעזרת השם זה יצליח.

ניסן סלומינסקי: טוב, תודה אמנון.

ניסן סלומינסקי: הבעיה שגם כשמצליחים, תמיד אתה מסביר ויש לך נתונים ויש עלייה של 13%, שזה יפה, אבל איך אומרים?

ניסן סלומינסקי: כאילו זה שני עולמות.

ניסן סלומינסקי: מצד אחד יש 13%, זה בסדר.

ניסן סלומינסקי: מצד שני - זאת אומרת אני סומך עליהם ועל העוזרים של יוליה וגם חבר הכנסת אורי מקלב היה קודם, אני לא יודע אם הוא יספיק להגיע, שהוא מה שנקרא מלא כרימון, כנראה על ירושלים ועל בני ברק – מציגים תמונה שונה לחלוטין.

ניסן סלומינסקי: זה כאילו יש כאן שתי פלנטות.

ניסן סלומינסקי: יש אחת, איך אומרים, אני לא יודע, אולי זה השמש או הירח או מה, אחת שהכל מתנהל יפה ומתקדם וכו', ואחת שהכל בלגן ולא מצליחים ונתקעים וזה.

ניסן סלומינסקי: כאילו זה שתי מדינות.

ניסן סלומינסקי: אז אני לא יודע איך להסביר את זה עדיין.

ניסן סלומינסקי: אבל טוב, בואו נראה, אולי לקראת הסוף.

ניסן סלומינסקי: כן גברתי.

אהובה זקן: שלום, שמי אהובה זקן ואני סמנכ"לית של מינהל חווית התייר במשרד התיירות.

אהובה זקן: אני רוצה לומר מספר דברים.

אהובה זקן: לא שאלה, אלא פשוט תפיסת העולם שלנו לכל הנושא הזה, היא כזאת: אנחנו מדברים ולכאורה משרד התיירות לא קשור לזה, כי מדובר על אזרחי ישראל, תיירות יוצאת.

אהובה זקן: תיירות יוצאת זה דבר מבורך והיא קשורה, איך שלא נסתכל על זה, לעולם התיירות, לעולם תיירות הפנים, כי אותם לקוחות שנוסעים לחו"ל זה אותם לקוחות שמבלים בישראל בתיירות הפנים.

אהובה זקן: אנחנו מדברים על קרוב ל-6 מיליון איש שיוצאים פעם בשנה לפחות.

אהובה זקן: זה קהל שלנו.

אהובה זקן: זה קהל חשוב לנו.

אהובה זקן: הדאגה שלנו במשרד התיירות הייתה שהתהליך הזה אולי יפגע בתיירות הנכנסת, ותודה לאל לא הייתה פגיעה בתיירות הנכנסת, נתחיל עם זה.

אהובה זקן: במקביל, אנחנו גם מודעים לזה כרגולטור, כאחת שאחראית על יישום תקנות, אני יודעת להגיד שמהפכה מהסוג הזה זה תהליך שיש לו חבלי לידה ומטבע הדברים זה קשה.

אהובה זקן: זה אכן קשה ומה שהצגתם פה הוא מוכר גם למשרד הפנים מאד ואני יודעת בוודאות להגיד שמשרד התיירות בקשר שוטף עם רשות האוכלוסין ועם הנציגים שיושבים כאן.

אהובה זקן: אנחנו עושים איתם שיתופי פעולה יוצאים מן הכלל בתחומים אחרים.

אהובה זקן: לא בתחום הביומטרי, אנחנו לא קשורים לזה, ואנחנו מודעים ליכולות שלהם לעבור את התהליך הזה ובסופו של דבר להצליח לעשות את זה.

אהובה זקן: נכון, העיתוי, כמו שאמרו כאן חברי הכנסת, העיתוי לא היה טוב והוא גרם ללחץ הזה שיצר את הבעיות שנוצרו וחבל.

אהובה זקן: אנחנו חושבים במשרד התיירות שצריך לעזור בתוספת תקנים או בגיוס סטודנטים.

אהובה זקן: היום סטודנטים פנויים לפחות עד אחרי החגים.

אהובה זקן: אני חושבת שזו הזדמנות לגייס אותם לתמוך באותן לשכות שמתקשות לתת את המענה לאוכלוסייה ואיפה שאפשר לעזור צריך לעזור להן.

אהובה זקן: אם זה כוח אדם, אז אני חושבת שזה פיתרון שיכול קצת לצמצם את התלונות ואת הקושי.

אהובה זקן: אבל אנחנו כן מודעים לניסיונות, למאמצים שהצוות הזה עושה.

אהובה זקן: יש לנו איתם המון ניסיון ושיתופי פעולה יוצאים מן הכלל שתרמו לעליית התיירות הנכנסת.

אהובה זקן: זה עוד דבר שגרם לעומס ברשות האוכלוסין, כי כולכם שמעתים ביומיים האחרונים על העלייה העצומה בתיירות הנכנסת.

אהובה זקן: אז היה לי חשוב לתת את הדגש על כך.

ניסן סלומינסקי: אוקיי, תודה.

ניסן סלומינסקי: עוד מישהו מהממלכה רוצה לומר?

ניסן סלומינסקי: כן.

יוליה מלינובסקי: יש לי שאלות, אדוני יושב הראש.

יוליה מלינובסקי: תודה.

יוליה מלינובסקי: אלף כל, לאור המצב שאנחנו רואים שיש לשכות בעייתיות, למה לא לפתוח את כל הלשכות ברחבי הארץ לכולם?

יוליה מלינובסקי: כפי שעכשיו ראינו במודיעין למשל, כתוב שם שזה רק לתושבי העיר.

אמנון שמואלי: זה רק מודיעין.

אמנון שמואלי: זה המקום היחיד.

אמנון שמואלי: כל השאר פתוחות לכולם.

יוליה מלינובסקי: אז למה לא?

אוסאמה סעדי: מה מיוחד במודיעין?

קריאה: כי יש שם - - - בתוך הרשות המקומית - - -

יוליה מלינובסקי: אז רגע, למשל אם אנחנו יודעים שכפר סבא היא בעייתית, אבל בן אדם יכול, אם הוא צריך לנסוע לתל אביב - - -

אמנון שמואלי: מקבלים אותו.

יוליה מלינובסקי: לא, אבל הוא צריך לדעת על זה.

יוליה מלינובסקי: זה הקטע.

יוליה מלינובסקי: יכול להיות שאתם צריכים עכשיו לצאת בקול קורא לאזרחים ואם אנחנו יודעים שבאזור כפר סבא, אזור חולון, ואתם בטח יודעים את האזורים הבעייתיים, לצאת בקול קורא לאזרחים.

יוליה מלינובסקי: שאזרח לא יעמוד 4 שעות בתור בכפר סבא ובסוף הוא לא ייכנס, אלא שייסע לתל אביב, לבני ברק.

יוליה מלינובסקי: כי אם אתה כל כך צריך, אז עדיף כבר לנסוע לשם מאשר לעמוד ארבע שעות בתור.

יוליה מלינובסקי: זה הדבר הראשון, שלדעתי המשרד יכול ממש מחר, מה שנקרא לפתוח הכל לכולם, בלי שייכות למקום גיאוגרפי.

יוליה מלינובסקי: לדעתי במיוחד באזורים הבעייתיים זה היה פותר את הבעיה.

יוליה מלינובסקי: דבר נוסף, נושא השעות.

יוליה מלינובסקי: אתה אמרת שחלק מהלשכות פתחו את הדלתות שעות נוספות.

יוליה מלינובסקי: אבל מי יודע על כך?

יוליה מלינובסקי: זאת אומרת אתה יכול לעשות דברים.

יוליה מלינובסקי: למשל אנחנו יודעים שבעמדות לביומטרי אפשר לעבור עם דרכון רגיל בנתב"ג.

יוליה מלינובסקי: אבל אנחנו יודעים את זה, אך האזרחים לא יודעים.

יוליה מלינובסקי: אני יודעת במקרה, כי סיפרו לי.

יוליה מלינובסקי: זאת אומרת שיכול להיות שיש דברים שאתה עושים ושאנשים לא מודעים לכך.

יוליה מלינובסקי: אז תסביר לי את נושא השעות, כי אם לא פורסם איזה לשכות עובדות שעות נוספות, האזרחים לא יודעים על כך.

יוליה מלינובסקי: זאת אומרת מאד חשוב להביא את המידע לציבור.

יוליה מלינובסקי: וכמובן אני מבינה שיש פה את הנושא של ועד העובדים ואת הנושא הסכמי הסחר.

יוליה מלינובסקי: אני מודעת לכך, אבל אני מאמינה שברצון טוב של השר ושל הוועד ולאור המצב אפשר לעשות את זה.

יוליה מלינובסקי: לפחות לפרסם את המידע הזה לציבור על הלשכות שהן פתוחות, שיידעו שאפשר להגיע אליהן.

יוליה מלינובסקי: בנושא זימון תורים, כפי שאתה ראית באפליקציה במודיעין וזה אמיתי, הוא הזמין בעצמו אתמול תור.

יוליה מלינובסקי: 13 באוגוסט.

אמנון שמואלי: זה שני עובדים.

יוליה מלינובסקי: יש שם גם שאלה שאני מבקשת לענות לי עליה.

יוליה מלינובסקי: למה כשאני מזמינה תור דרך האפליקציה, האפליקציה מבקשת שאני אציין את המקום בו אני נמצאת.

יוליה מלינובסקי: למה?

יוליה מלינובסקי: אישור מיקום של הפלאפון.

אמנון שמואלי: אני לא יודע.

אמנון שמואלי: זה לא קשור אלינו.

יוליה מלינובסקי: אז יש פה את אנשי המחשבים של המשרד.

יוליה מלינובסקי: זה משהו מאד מוזר.

יוליה מלינובסקי: בשביל מה זה?

אוסאמה סעדי: זו פגיעה בפרטיות.

יוליה מלינובסקי: אגב כן.

יוליה מלינובסקי: כשמזמינים תור, בשביל מה?

ניסן סלומינסקי: אני תוהה למה הוא שואל את זה?

ניסן סלומינסקי: הם הרי יודעים את זה לבד.

ניסן סלומינסקי: ברגע שאתה מחזיק את הטלפון - - -

יוליה מלינובסקי: לא.

יוליה מלינובסקי: כשאתה מזמין תור דרך האפליקציה, אתה צריך לאשר מיקום איפה אתה נמצא.

יוליה מלינובסקי: האפליקציה מבקשת ממך אישור איפה אתה נמצא פיזית במקום.

יוליה מלינובסקי: חברה, החדירה לפרטיות פה צועקת לשמיים.

יוליה מלינובסקי: אתה מבין, אדוני יושב הראש?

יוליה מלינובסקי: כי אין לי דרך אחרת, זו האופציה היחידה שלי להזמין תור, אז אני אסכים כבר להכל, רק שיתנו לי תור.

יוליה מלינובסקי: אז הם משום מה רוצים לדעת איפה אני נמצאת.

יוליה מלינובסקי: ועכשיו נושא של זימון תור טלפוני.

יוליה מלינובסקי: אני פשוט ככה ברצף של שאלות.

יוליה מלינובסקי: ראינו, זה מה שקיבלנו מהאזרח – כמה הוא ישב בהמתנה בלי מענה?

יוליה מלינובסקי: שעתיים וחצי.

אמנון שמואלי: על זה אנחנו מתנצלים.

יוליה מלינובסקי: אתה מבין?

יוליה מלינובסקי: והוא לא קיבל בסוף מענה.

אמנון שמואלי: לא.

אמנון שמואלי: אני אומר עוד פעם, זו בעיה טכנית.

יוליה מלינובסקי: שפות – מאד חשוב שגם מענה לטלפוני יהיה בשפות.

יוליה מלינובסקי: יש לנו אוכלוסיות שונות.

יוליה מלינובסקי: שאנשים ידעו לדבר.

יוליה מלינובסקי: שאם אני התקשרתי למענה בשפה עברית ואני בן 80 ודובר ערבית, אז מה זה יעזור לי?

אמנון שמואלי: יש לנו שם דובר ערבית.

יוליה מלינובסקי: עובדה, זה לא עובד.

יוליה מלינובסקי: נו, תבדקו.

אמנון שמואלי: יש לנו דוברי ערבית.

יוליה מלינובסקי: לא, אבל עובדה שזה לא עובד.

יוליה מלינובסקי: אם שעתיים וחצי אני בהמתנה, אז זה לא עובד.

אמנון שמואלי: לא, את אומרת לא עובד, זה אופרה אחרת, אז אני אענה על זה.

אמנון שמואלי: אין בעיה.

ניסן סלומינסקי: אמנון בוא תרשום את הדברים ואחר כך תענו.

יוליה מלינובסקי: עכשיו עוד דבר אחרון.

יוליה מלינובסקי: אתם חייבים לחשוב איך אתם מפרידים בין תעודות זהות, כי אם אבדה לי תעודת זהות אני חייבת לקבל אותה ולא לזמן תור לעוד חודשיים וחצי.

יוליה מלינובסקי: איך אתם מפרידים בין אנשים שמגיעים לקבל דרכון ולא זימנו תור ואולי יחכו, אם בכלל יכנסו.

יוליה מלינובסקי: אני מבקשת ממך כמנהל הרשות לצאת בהנחיה ואתה יודע על מה אני מדברת ואתה ראית את הדברים שאני שלחתי לך, שמנהלי לשכות יקבלו הנחיה כתובה, שאין דבר כזה שהם לא מכניסים אנשים.

יוליה מלינובסקי: אין דבר כזה.

יוליה מלינובסקי: ואתה יודע, אתה היית שם בשמונה ורבע, יכול להיות שכולם היו בפנים ואז בא בן אדם בתשע בבוקר וכבר לא הכניסו אותו.

יוליה מלינובסקי: זאת אומרת צריך להיות נוהל מאד מאד ברור, שלא ייתן שיקול דעת לאותו מנהל לשכה שכל מי שבא באותו יום, מזדמן אני מתכוונת, אני אחכה, אני אשב שם, אבל אני צריכה להיכנס ולקבל שירות.

יוליה מלינובסקי: זאת אומרת אלה הדברים שלדעתי אני מבינה שאנחנו כבר לא יכולים ללכת אחורה, אדוני יושב הראש.

יוליה מלינובסקי: זאת אומרת אם זה כבר יצא לדרך, אי אפשר היום לעצור לאיזה שהן תעודות זמניות ודברים כאלה, אבל לפחות נדע שיש נגישות.

יוליה מלינובסקי: לפתוח לשכות, לחשוב על מענה טלפוני, להפריד בין תעודות זהות לדרכונים ואיך שהוא לסדר את העומס; וכמובן אם אפשר לפתוח יותר לשכות ליותר אנשים וליותר שעות, אולי כמובן בתגמול של העובדים, כי האמת, העובדים סובלים.

יוליה מלינובסקי: הם סובלים כי כולם בסוף מתנפלים.

יוליה מלינובסקי: בסופו של דבר אתה מגיע לשם ואתה לא רואה אותו או את היועצת המשפטית של המשרד או את העוזרים של השר.

יוליה מלינובסקי: אתה נפגש שם עם הפקידה פנינה או עם רחלי והיא מקבלת את הבום בפרצוף שלה.

יוליה מלינובסקי: אז כמובן שהמשרד צריך לחשוב וגם כן לתגמל את העובדים.

יוליה מלינובסקי: אז אלה השאלות שעלו לי תוך כדי הדיון.

ניסן סלומינסקי: טוב.

ניסן סלומינסקי: בשעה אחת עשרה בדיוק אני חייב לסגור את הישיבה.

ניסן סלומינסקי: יושב הראש התחיל לשים לב אלינו.

ניסן סלומינסקי: חרגנו בשתי דקות.

אמנון שמואלי: אני אענה טלגרפית.

ניסן סלומינסקי: חרגנו בשתי דקות.

ניסן סלומינסקי: בישיבה הקודמת קראו לאסף לסדר.

ניסן סלומינסקי: כן.

קריאה: נזיפה אצל המנכ"ל.

ניסן סלומינסקי: כן.

ניסן סלומינסקי: כי כנראה המליאה ריקה תמיד, אז הם התחילו להקפיד על זה.

אמנון שמואלי: לגבי פתיחת לשכות, בכל הארץ האפליקציה עובדת.

אמנון שמואלי: אני לא בטוח שזה נכון, אבל אנחנו ממשיכים לקבל בכל הארץ, כי ראינו למה שזה גורם.

אמנון שמואלי: זה גורם לעומסים לפעמים וירטואליים.

אמנון שמואלי: לגבי פתיחת לשכות אחר הצהריים, אנחנו פותחים שני ורביעי אחר הצהריים.

אמנון שמואלי: היום, חברינו עזב, אבל במזרח ירושלים בגלל העומס הלשכה פתוחה היום גם בבוקר, למרות שאנחנו לא אמורים לפתוח, כדי להתגבר על העומסים.

אמנון שמואלי: יש לנו פגישה עם ראש עיריית ירושלים להגדלת הלשכה.

אמנון שמואלי: המקום לא מתאים לזה.

יוליה מלינובסקי: מאיפה אני אמורה לדעת שזה פתוח אם אתם לא מודיעים?

אמנון שמואלי: את כל אלה שזימנו תורים הזמנו.

אמנון שמואלי: אבל עוד פעם, תרשי לי רק דקה, אני רוצה להסביר את התהליך.

אמנון שמואלי: לגבי פתיחת לשכות, על הפתיחה בימים הנוספים אנחנו לא מפרסמים, מכיוון שמגיעים הרבה מזדמנים.

אמנון שמואלי: לדוגמא אתה מגיע ביום שני, את כל אלה אנחנו מפנים ליום שלישי אחר הצהריים ומקבלים אותם ללא צורך בהמתנה.

אמנון שמואלי: לא בכל הארץ, רק בלשכות שיש פחות.

אמנון שמואלי: המנהלים יודעים לעשות את זה והם עושים את זה מצוין.

יוליה מלינובסקי: אבל אתה עושה את זה בסתר.

אמנון שמואלי: לא, זה לא בסתר.

אמנון שמואלי: בואו, תרשו לנו.

אמנון שמואלי: כשאנחנו מצהירים משהו, אחר כך כולם מתנפלים עלינו.

אמנון שמואלי: תרשו לנו לעשות את הויסות, ואנחנו עושים את זה די טוב.

אמנון שמואלי: לגבי נתב"ג – מי שיבוא כל יום משמונה עד ארבע, מקבלים במסלול המיוחד ברצף.

יוליה מלינובסקי: בנתב"ג אם יש לך כרטיס טיסה בעוד שבועיים?

אמנון שמואלי: אפילו לעוד שלושה שבועות ואפילו לעוד חודש.

אמנון שמואלי: ברגע שאתה - - -

ניסן סלומינסקי: - - - לשכה?

יוליה מלינובסקי: אבל תעודה זמנית לשנה בלבד.

אמנון שמואלי: תעודה זמנית, בסדר.

אמנון שמואלי: אבל דיברת על אופציה והנה, אנחנו נותנים אופציה.

קריאה: זה מחיר של דרכון זמני בלשכה.

אמנון שמואלי: כן, זה אותו דבר אם אתה מוציא בלשכה או לא מוציא שם.

יוליה מלינובסקי: אבל כרגע אתה לא מוכן להגיד את רשימת הלשכות שפתוחות אחרי הצהריים?

אמנון שמואלי: אז אני אומר עוד פעם, זה לא עניין של מוכן.

אמנון שמואלי: אנחנו מקבלים בחלק מהלשכות לפי ההסכם עם ההסתדרות.

אמנון שמואלי: מאחר שאנחנו הבטחנו שאם העובדים יירתמו הם יירתמו למשימה הזו, אנחנו נביא רק את המוזמנים ולא נגרום להם לקרוס - - -

יוליה מלינובסקי: רק מוזמנים ולא מזדמנים.

אמנון שמואלי: ביום הנוסף, אבל מוזמנים ומזדמנים זה אותו דבר.

אמנון שמואלי: בסופו של דבר הסכום הוא אפס.

אמנון שמואלי: לגבי התור הטלפוני.

אמנון שמואלי: התור הטלפוני הוא מאד מאד עמוס.

אמנון שמואלי: הבאנו לשם דוברי ערבית מהצפון.

אמנון שמואלי: אנחנו שוכרים להם בתי מלון כאן כדי שיישארו איתנו כאן ויסייעו בידינו, ובאמת אנחנו עושים את זה בדרך הטובה ביותר.

אמנון שמואלי: לגבי הפתיחה של הדרכונים הישראלים, אז היום אנחנו נמצאים בוועדת חוקה, חוק ומשפט.

אמנון שמואלי: מחר אנחנו נהיה בוועדת התיירות.

אמנון שמואלי: אנחנו משקיעים לא מעט משאבים בנושא התייר הזר, זה שמביא את הדולרים.

אמנון שמואלי: אני מזכיר, משקיעים את המשאבים שלנו כדי שתהיה לו חווית כניסה טובה לארץ.

אמנון שמואלי: יש גידול פשוט מטורף בכמות.

אמנון שמואלי: פתחנו את אלבני ל-24 שעות לצורך העניין הזה.

אמנון שמואלי: יש גידול ופתחנו לישראלים את הדרכונים הרגילים.

אמנון שמואלי: אנחנו מעבירים אותם.

אמנון שמואלי: אני מציע נחכה עד סוף החודש ותראו מה זמני ההמתנה של ישראלי ושל זר במגמת נוסע יוצא, ושל ישראלי וזר במגמת נוסע נכנס.

אמנון שמואלי: אני חושב שהזמנים יותר טובים מהשנ ה שעברה.

יוליה מלינובסקי: אבל אתה לא ענית לי על אף שאלה.

אמנון שמואלי: על כל השאלות.

יוליה מלינובסקי: לא, אתה לא ענית.

יוליה מלינובסקי: אתה דיברת, אבל לא ענית.

ניסן סלומינסקי: יוליה, בואו תראו, אנחנו כוועדה באמת נענינו לפנייה של שר הפנים ואנשיו וקידמנו מאד מאד וגם במהירות את החוק ואחר כך את התקנות.

ניסן סלומינסקי: אני מזכיר לכם, התמרור הגדול היה הקיץ ואנחנו צריכים להתארגן לקראת הקיץ כי אנחנו יודעים שתהיה הצפה.

ניסן סלומינסקי: אנשים רוצים לנסוע לחו"ל.

ניסן סלומינסקי: הם רוצים - תאשרו לנו כמה שיותר מוקדם, כדי שיהיה לנו זמן להתכונן ואכן עשינו כמצווה כשעשינו את זה.

ניסן סלומינסקי: מתברר, אני אומר לצערי, שבחלק מהמקומות, מנטאלית אולי בראש שלך, כלומר אתה היית בנוי כבר לכל זה, אבל בפועל בשטח, בחלק מהמקומות וראינו מקום אחד, אולי מוכנים ועושים את זה .

ניסן סלומינסקי: ישנם כנראה הרבה מאד מקומות שלא בנויים לזה ולא מוכנים לזה ויכול להיות שבסופו של דבר מה שעשינו גרם לתקלה.

ניסן סלומינסקי: כי עכשיו כולם רצים על הביומטרי ומצד שני יש תורים ויש הכל ואנשים נתקעים.

ניסן סלומינסקי: יש את האפליקציה, או את מספר הכוכבית שאומרים שלא מצליחים ויש הרבה מאד קשיים.

ניסן סלומינסקי: עכשיו השאלה מה אנחנו עושים.

ניסן סלומינסקי: אנחנו לא יכולים להחזיר את הגלגל אחורה, זה כבר יצא לדרך.

ניסן סלומינסקי: אתם חייבים ואני אומר את זה שוב, לקחת את זה כאילו כמשהו, מבצע נקרא לזה לחופש.

ניסן סלומינסקי: אחר כך נראה כבר איך במהלך השנה.

ניסן סלומינסקי: אני אומר מבצע, לגייס.

ניסן סלומינסקי: אני יודע שהמשטרה עצמה, כשיש בעיות במקום אחד הם מעבירים ממקום למקום, עושים את זה עד שזה נפתר.

ניסן סלומינסקי: אז עכשיו זה SOS, צריך לנסות לקחת את אותם מקומות חלשים.

ניסן סלומינסקי: אם אתה אומר שהלשכה בחולון או הלשכה בכפר סבא, שראינו את התמונות משם, אם הלשכות האלה חלשות, שלא יהיה מצב שאנשים עומדים בתור שעות ושמענו את האישה ששואלים אותה.

ניסן סלומינסקי: היא ארבע שעות שם והיא לא רואה סיכוי בכלל להיכנס.

ניסן סלומינסקי: היא תבוא מחר והיא תבוא מחרתיים.

ניסן סלומינסקי: צריך לקחת את זה ולעשות מאמץ גדול כי זה חבל.

ניסן סלומינסקי: כי אתם כן מנסים להיות בסדר ואנחנו רוצים שתהיו בסדר וחבל שבסופו של דבר ייצא שם רע – למה – בגלל שיש כמה מקומות שזה לא הולך וכנראה במגזר הערבי ואולי גם – אני לא יודע, אבל אורי מקלב אמר לי גם במגזר החרדי – יש - - -

יוליה מלינובסקי: אני יודעת שיש במודיעין עילית גם.

ניסן סלומינסקי: יש בעיות קשות מאד ולא מצליחים.

ניסן סלומינסקי: קחו, תנסו לאתר ולעשות.

ניסן סלומינסקי: אני לא יודע מאיפה תיקחו עובדים, תעשו - - -

יוליה מלינובסקי: לאט, לאט.

יוליה מלינובסקי: בדרך כלל במשטרה כשיש פיגועים לוקחים - - -

ניסן סלומינסקי: אז זה מה שאמרתי, תעשו את זה.

אמנון שמואלי: זה מה שעשינו, חברים.

אמנון שמואלי: לקחנו אנשים ממשימות אחרות לטובת זה.

ניסן סלומינסקי: טוב, אז אני אומר שוב, מצד אחד אני אומר לכם תודה לא רק על כך שבאתם, אלא על העבודה שאתם משקיעים ואני יודע על המאמצים שאתם מנסים.

ניסן סלומינסקי: מצד שני אני חושב שאתם צריכים לעשות יותר לאתר את המוקדים ולפתור אותם.

ניסן סלומינסקי: ולך חברתי, אני אומר תודה שאת עוקבת ושתמשיכי לעקוב.

ניסן סלומינסקי: את תהיי הברומטר שלנו, להגיד לנו אם אכן הם בסדר או לא בסדר.

יוליה מלינובסקי: הם כבר יודעים את זה.

ניסן סלומינסקי: ולפי זה נראה.

יוליה מלינובסקי: לא, אין פה כוונה להפליל אף אחד.

יוליה מלינובסקי: זה ברור.

ניסן סלומינסקי: טוב.

יוליה מלינובסקי: סיימנו את הישיבה?

ניסן סלומינסקי: כן, כן, סיימנו את הישיבה.

ניסן סלומינסקי: הישיבה נעולה.